stanford-oval/wikipedia huggingface dataset:
Solmio
Aiheesta muualla

Wikimedia Commonsissa on kuvia tai muita tiedostoja aiheesta .
Wikisanakirjassa on tähän liittyvä sananselitys: .
Kravattisolmu
Kravattisolmun tekeminen (Arkistoitu – Internet Archive)
Havainnollinen Flash-animaatio kravattisolmujen tekemisestä (Arkistoitu – Internet Archive)
Ranskalaisen ja englantilaisen kravattisolmun tekeminen (Arkistoitu – Internet Archive)
Solmioiden säilytys
Kuviollisia solmioita.
Solmionpidike pitää solmion paidassa kiinni.
Georgetown (Delaware)

| Georgetown |
| --- | --- |
 Sussexin piirikunnan oikeustalo.

Valtio:  Yhdysvallat
Osavaltio:  Delaware
Piirikunta:  Sussex
Pinta-ala:  
 – Kokonaispinta-ala:  13,01 km²
 – Josta vettä:  0 km² 
Väkiluku (2020):  7 134
 – Väestötiheys:  550 as./km²
 
 https://www.georgetowndel.com 
Infobox OKVirheellinen NIMI-arvo: 
Georgetown on kunta (town) Yhdysvalloissa Delawaren osavaltiossa. Sen väkiluku oli 7 134 vuonna 2020. Kunta toimii Sussexin piirikunnan hallintokeskuksena.
Väestö

Vuonna 2020 Georgetownin 7 134 asukkaasta valkoisia oli 37,9 %, mustia 13,4 %, alkuperäisasukkaita 3,1 %, aasialaisia 0,7 % ja Tyynenmeren alkuperäisasukkaita 0,3 %. Asukkaista 32,2 % kuului johonkin muuhun rotuun ja 12,5 % asukkaista kuului kahteen tai useampaan rotuun. Asukkaista 45,2 % puhui kotonaan jotain muuta kieltä kuin englantia ja 25,5 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Georgetown (Delaware) Wikimedia Commonsissa
Delawaren osavaltio
| --- | --- |
Piirikunnat:   Kent  New Castle  Sussex 
Kaupungit:   Delaware City  Dover (pääkaupunki)  Harrington  Lewes  Milford  New Castle  Newark  Rehoboth Beach  Seaford  Wilmington 
Kunnat (town):   Bellefonte  Bethany Beach  Bethel  Blades  Bowers  Bridgeville  Camden  Cheswold  Clayton  Dagsboro  Delmar  Dewey Beach  Ellendale  Elsmere  Farmington  Felton  Fenwick Island  Frankford  Frederica  Georgetown  Greenwood  Hartly  Henlopen Acres  Houston  Kenton  Laurel  Leipsic  Little Creek  Magnolia  Middletown  Millsboro  Millville  Newport  Ocean View  Odessa  Selbyville  Slaughter Beach  Smyrna  South Bethany  Townsend  Viola  Woodside  Wyoming 
Kylät:   Arden  Ardencroft  Ardentown
HMS Antelope

HMS Antelope on ollut kahdentoista Britannian Kuninkaallisen laivaston aluksen nimenä.
Antelope (1546), 38-44 -tykkinen kaljuuna
Antelope (1652), 56-tykkinen toisen luokan linjalaiva
Antelope (1660), 40-tykkinen neljännen luokan alus
HMS Antelope (1703), 50-tykkinen neljännen luokan alus
HMS Antelope (1784), 14-tykkinen sluuppi
HMS Antelope (1793), 14-tykkinen priki
HMS Antelope (1803), 50-tykkinen neljännen luokan alus
HMS Antelope (1808), 14-tykkinen kuunari
HMS Antelope (1845), rautarunkoinen siipiratasalus
HMS Antelope (1893), Alarm-luokan torpedovene
HMS Antelope (H36), A-luokan hävittäjä
HMS Antelope (F170), Tyypin 21 -fregatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Antelope”, voi hakea sivunnimihaulla, laajalla sivunnimihaulla tai tekstihaulla.
Hans Matthison-Hansen

Hans Matthison-Hansen
Hans Matthison-Hansen (1807–1890) oli tanskalainen urkuri ja säveltäjä.
Matthison-Hansen opiskeli aluksi Tanskan kuninkaallisessa taideakatemiassa maalaamista, mutta siirtyi sitten musiikin pariin. Hän työskenteli Roskilden tuomiokirkon urkurina vuosina 1832–1890. Matthison-Hansen tuli tunnetuksi improvisointitaidoillaan ja esiintyi myös ulkomailla. Hänen tuotantoonsa kuuluu sinfonia, urkuteoksia (kuten kuusi urkusinfoniaa ja kuusi fantasiaa uruille), jousikvartettoja, kantaatteja ja lauluja. Urkuri-säveltäjät Gottfred Matthison-Hansen ja Waage Matthison-Hansen olivat hänen poikiaan. Urkuri-säveltäjä Frederik Matthison-Hansen oli hänen lapsenlapsensa.
Aiheesta muualla

IMSLP: nuotteja
HMS Neptun (Np)

| HMS Neptun |
| --- | --- |

Aluksen vaiheet
Rakentaja:  Kockums, Malmö
Kölinlasku:  1942
Laskettu vesille:  17. marraskuuta 1942
Palveluskäyttöön:  26. elokuuta 1943
Poistui palveluskäytöstä:  1. huhtikuuta 1966
Tekniset tiedot
Uppouma:  550 t (standardi) 730 t (sukelluksissa)
Pituus:  62,60 m (kokonaispituus)
Leveys:  6,40 m
Syväys:  3,40 m
Koneteho:  2-akselinen, 2 x 7-sylinteristä Kockum-MAN/WV-30/38  dieselmoottoria 1 800 hv 2 x sähkömoottoria 1 000 shp
Nopeus:  15 solmua (pinnalla) 10 solmua (sukelluksissa)
Miehistöä:  35
Aseistus
Aseistus:  5 x 53,3 cm M/32 -torpedoputkea 1 x 40 mm lvakan M/40 1 x 20 mm lvakan M/40 20 x miinaa
HMS Neptun (runkonumero Np) oli Ruotsin laivaston Neptun-luokan sukellusvene.
Valmistus

Alus tilattiin Malmöstä Kockums Mekaniska Verkstads AB:lta, missä köli laskettiin 1942. Se laskettiin vesille saman vuoden lopulla 17. marraskuuta ja liitettiin laivastoon 26. elokuuta 1943.
Palvelus

Alus modernisoitiin vuonna 1951 valmistamalla uusi torni sekä asentamalla snorkkeli. Lisäksi aluksen ilmatorjunta-aseet poistettiin. Alus poistettiin palveluksesta 1. huhtikuuta 1966.
Haarukkapuuyökkönen

| Haarukkapuuyökkönen |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Yökkösmäiset Noctuoidea
Heimo::  Yökköset Noctuidae
Suku::  Lithophane
Laji::  furcifera
Kaksiosainen nimi
 Lithophane furcifera  (Hüfnagel, 1767) 
Katso myös
   Haarukkapuuyökkönen Commonsissa 
Infobox OKNimi-testi OK: 
Haarukkapuuyökkönen (Lithophane furcifera) on Etelä-Suomessa melko yleinen yöperhonen. Sen siipien kärkiväli on 43-47 millimetriä. Haarukkapuuyökkösellä on kaksi sukupolvea, joista ensimmäinen lentää huhti-toukokuussa pajunkukilla ja toinen syys-lokakuussa. Laji on saanut nimensä etusiipien keskellä olevista juovista, jotka jakautuvat haarukkamaisesti. Haarukkapuuyökkösen toukka elää tervalepällä.
Aiheesta muualla

Haarukkapuuyökkönen (Lithophane furcifera)
UniProt: Lithophane furcifera  (englanniksi)
Lithophane furcifera (englanniksi)
Strömsånin vesistö

Ruotsin päävesistöalueet
Strömsånin vesistö (ruots. Strömsåns avrinningsområde, vesistöaluetunnus 111) muodostuu PohjanmerenSkagerrakiin laskevan Strömsånin ja sen sivujokien yhteisestä valuma-alueesta, jonka kokonaispinta-ala on 256 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Vesistön pääuomana on sen nimikkojoki Strömsån, joka laskee mereen Strömstadissa. Joen kokonaispituus on 30 kilometriä ja se laskee Kattegatiin noin 0,1 kuutiokilometriä vettä vuodessa.
Vesistön valuma-alue

Strömsånin vesistö on kolmen päävesistön ympäröimä. Sen itäpuolella sijaitsee Örekilsälvenin vesistö (tunnus 110), jonka kanssa sillä on itäpuolella yhteinen vedenjakaja. Pohjoispuolella sijaitsee Haldenin vesistö (norj. Haldenvassdraget) ja vähäisessä määrin Götajoen vesistö (tunnus 108). Merenrannikon edessä sijaitsee pieni Enningdalsälvenin vesistö (tunnus 112) yhdessä mereen laskevien ojien ja purojen pieneten valuma-alueiden kanssa. Pienten valuma-alueiden yhteispinta-ala on yhtä suuri kuin Strömsånin vesistölläkin.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (9,8 %), turve (5,5 %), kalliomaa (52,7 %), hiekka ja sora (4,8 %), multamaa (15,5 %), savimaa (7,3 %) ja jäätikköjokijäänteet (0,4 %). Alueen maankäyttöä esittävät maiden käyttöluokitukset, joiden mukaan alueella on metsämaita (71,1 %), soita ja kosteikkoja (3,2 %), kalliomaita (0,5 %), viljelymaita (15,2 %), taajamia ja pinnoitettuja alueita (0,9 %) sekä joutomaita (5,4 %). Näiden lisäksi on 3,7 % vesistöjä.
Vesistön valuma-alue > Virtaamia

SMHI on julkaissut tilastossaan Strömsånin virtaamien päivittäiset keskivirtaamat vuosilta 1981–2013. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 4,26 kuutiometriä sekunnissa (m³/s), keskiylivirtaama (MHQ) on 27,8 m³/s ja keskialivirtaama (MNQ) on 0,28 m³/s . Toisen lähteen mukaan joen keskivirtaama on 3,8 m³/s ja keskiylivirtaama (MHQ) on 27 m³/s . Suurin kuukausittainen keskivirtaama 25,5 m³/s on mitattu marraskuussa 2000 ja pienin 0,1 m³/s syyskuussa 1991. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot.
Käännös suomeksi
Gunnar S. Gundersen

| Gunnar S>  Gundersen |
| --- | --- |
 Gundersen vuonna 1954.
Henkilötiedot
Koko nimi:  Gunnar Sigmund Gundersen
Syntynyt: 25. joulukuuta 1921 Førde, Norja
Kuollut: 16. tammikuuta 1983 (61 vuotta) Bærum, Norja
Ammatti:  taidemaalari
Gunnar Sigmund Gundersen (25. joulukuuta 1921 Førde – 16. tammikuuta 1983 Bærum) oli norjalainen modernistinen taidemaalari. Hän opiskeli Aage Storsteinin johdolla Norjan valtion taideakatemiassa ja pääsi vuonna 1950 toteuttamaan Ludvig Eikaasin ja Gudrun Kongelfin kanssa taiteilijayhdistys Kunstnerforbundetin talon julkisivukoristelun. Gundersenin abstrakteissa maalauksissa ovat tyypillisiä terävät metallimaiset muodot, joita kutsutaan englanniksi käsitteellä hard-edge.
Kunstnerforbundetin talo Oslossa osoitteessa Kjeld Stubs gate 3.
Aiheesta muualla

Kuvia tai muita tiedostoja aiheesta Gunnar S. Gundersen Wikimedia Commonsissa
Graviskalaari

Graviskalaari on teoreettisessa fysiikassa hiukkanen, joka ilmestyy metrisen tensorin viritystilasta (esimerkiksi gravitaatiokenttä), mutta jonka fyysiset ominaisuudet ovat käytännössä erottamattomia  skalaarista, kuten Kaluza-Klein-teoriassa. Uusi skalaarikenttä  \phi  tulee metrisen tensorin komponentista  g_{55} jossa numero 5 kuvaa uutta, viidettä ulottuvuutta.
HMS Mounts Bay

| HMS Mounts Bay |
| --- | --- |


Aluksen vaiheet
Rakentaja:  William Pickersgill and Sons, South Bank, Middlesborough
Kölinlasku:  23. lokakuuta 1944
Laskettu vesille:  8. kesäkuuta 1945
Palveluskäyttöön:  11. huhtikuuta 1949
Poistui palveluskäytöstä:  toukokuu 1960
Loppuvaihe:  Portugalin laivastolle 1961 nimellä NRP Vasco da Gama
Tekniset tiedot
Uppouma:  1 626 t (standardi) 2 571 t (kuormattu)
Pituus:  93,65 m (kokonaispituus)
Leveys:  11,73 m
Syväys:  3,89 m
Koneteho:  5 500 ihp
Nopeus:  19,5 solmua
Miehistöä:  157
Aseistus
Aseistus:  4 x 4" QF Mark XVI -tykkiä 2-putkisina HA/LA Mk XIX -asennuksina 4 x Bofors 40 mm 1 x Hedgehog-sukellusveneentorjuntaheitin 2 x syvyyspommikiskoa ja 4 × -heitintä, joihin 50 syvyyspommia
HMS Mounts Bay (viirinumero K627) oli Britannian kuninkaallisen laivaston Bay-luokan fregatti. Alus poistettiin palveluksesta ja myytiin 1961 Portugalille, joka liitti sen laivastoonsa nimellä NRP Vasco da Gama.
Valmistus

Alus tilattiin 25. tammikuuta 1943 Loch-luokan freagattina Loch Kilburnienä William Pickersgill and Sons Limitediltä South Bankista Middlesboroughsta, mikä kuitenkin siirrettiin loppuvuodesta 1943 Bay-luokkaan. Köli laskettiin 23. lokakuuta 1944. Alus laskettiin vesille 8. kesäkuuta 1945, mutta työt keskeytettiin sotatoimien päätyttyä. Se makasi valmistajan telakalla, kunnes 20. maaliskuuta 1946 runko hinattiin John I. Thornycroft and Companyn telakalle Woolstoniin Southamptoniin viimeisteltäväksi. Alus valmistui 11. huhtikuuta 1949.
Palvelus

Alus liitettiin palvelukseen otettaessa 4. fregattilaivueeseen. Aluksen vastaanottotestien ja miehistön koulutuksen Britanniassa päätyttyä alus lähti laivueeseensa, joka oli sijoitettuna Kauko-Itään. Saavuttuaan alus oli osa Yhdistyneen kuningaskunnan taisteluosastoa Sasebossa Japanissa yhdessä muiden Kansainliiton maiden alusten kanssa, jotka operoivat Korean rannikolla tukien Korean sodan sotatoimia.
Alus sijoitettiin reserviin toukokuussa 1960 Portsmouthissa ja poistolistalle vuonna 1961.
Palvelus > NRP Vasco da Gama

Portugali osti 1961 aluksen, jonka liitti laivastoonsa nimellä NRP Vasco da Gama. John I. Thornycroft and Companyn huollettua aluksen se luovutettiin Portugalin laivastolle, joa otti sen palvelukseen 3. elokuuta 1951. Portugali poisti aluksen käytöstä 1971 ja myi sen romutettavaksi.
HMS Nerissa (J456)

| HMS Nerissa |
| --- | --- |

Aluksen vaiheet
Rakentaja:  Toronto Ship Building Company, Toronto
Kölinlasku:  30. elokuuta 1944
Laskettu vesille:  25. marraskuuta 1944
Palveluskäyttöön:  28. elokuuta 1945
Loppuvaihe:  romutettu 1960
Tekniset tiedot
Uppouma:  1 030 t
Pituus:  68,58 m (kokonaispituus)
Leveys:  10,82 m
Syväys:  2,59 m
Koneteho:  VTE: 2 400 ihp
Nopeus:  16,5 solmua
Miehistöä:  85
Aseistus
Aseistus:  1 × QF 4″ (102 mm) Mk V -ilmatorjuntatykki 4 × Oerlikon 20 mm
HMS Nerissa (viirinumerot J456 ja M456) oli Britannian kuninkaallisen laivaston vuonna 1945 valmistunut Algerine-luokan miinanraivaaja toisessa maailmansodassa.
Valmistus

Alus tilattiin Torontosta Toronto Ship Building Companyltä, missä köli laskettiin 30. elokuuta 1944. Se laskettiin vesille 25. marraskuuta ja valmistui 28. elokuuta 1945.
Palvelus

Alus romutettiin 1960 Llanellissa.
Glas V8

Glas V8 (2600)
Glas V8 on vuosina 1966–1968 valmistettu kaksiovinen nelipaikkainen urheiluauto. V8-mallin valmistuksen aloittamisesta Glas-tehdas päätti Glas GT-mallin suosion perusteella vuonna 1964.
V8-moottori rakennettiin yhdistämällä kaksi 1290-kuutioista rivimoottoria. Myöhemmin 2,6-litraista moottoria suurennettiin 3-litraiseksi, mutta se ehti tuotantoon vasta BMW:n otettua Glas-tehtaan haltuunsa, joten isompimoottorista mallia myytiin vain BMW-merkkisenä, BMW 3000 V8. Pienempää moottorivaihtoehtoa myytiin mallinimellä Glas 2600 V8.
Glas V8-mallia (2600) valmistettiin elokuusta 1966 vuoden 1967 loppuun. BMW 3000 V8 ehti olla tuotannossa vain vajaan vuoden, syyskuusta 1967 toukokuuhun 1968. Kaikkiaan valmistettiin 300 2600-mallia ja 418 3000-mallia eli yhteensä V8-malleja valmistui vain 718 kappaletta.
Glas V8 esiteltiin syyskuussa 1965 Frankfurtin autonäyttelyssä. Korin oli muotoillut italialainen Pietro Frua. Auton huippunopeudeksi ilmoitettiin 200 km/t, myöhemmin 195 km/t.
2600-mallin kahdeksansylinterisen 2580 cm³ V-moottorin suurin teho on 110 kW /5600 r/min (DIN, 150 hv) ja suurin vääntömomentti 203 Nm /4500 r/min. Auto on takavetoinen.
Vaihteita on neljä. Lisävarusteena oli saatavissa automaattivaihteisto.
BMW 3000 V8
3000-mallissa moottoria on kasvatettu lisäämällä sylinterien läpimittaa ja iskun pituutta mittoihin 78 x 78 mm. V8-moottorin iskutilavuus on 2982 cm³. Suurin teho on 118 kW /5100 r/min (DIN, 160 hv) ja suurin vääntömomentti 236 Nm /3500-4200 r/min.
Suorituskyky on hyvä. 2600 malli kiihtyy tehtaan mukaan 0-100 km/t 11,0 sekunnissa. BMW:n 3-litrainen kiihtyy hieman nopeammin, 0-100 km/t 10,0 sekunnissa.
Mitat

| --- | --- |
Pituus: 4600 mm
Leveys: 1750 mm
Korkeus: 1380 mm
Akseliväli: 2500 mm
Raideleveys (edessä / takana): ?
Omapaino: 1350 kg
Aiheesta muualla

http://www.glasclub.org/index.php/en/glas-vehicles/glas-v8/description
http://www.ascari.de/fahrzeugangebot-classic-cars-und-sportwagen/glas-v8-coupe.html
HMS Neptune (1757)

| HMS Neptune |
| --- | --- |


Aluksen vaiheet
Rakentaja:  Portsmouthin telakka
Kölinlasku:  20. heinäkuuta 1750
Laskettu vesille:  8. joulukuuta 1756 17. heinäkuuta 1757
Palveluskäyttöön:  marraskuu 1756
Poistui palveluskäytöstä:  romutettu 1816
Tekniset tiedot
Uppouma:  1 798 bm
Pituus:  52,12 m (tykkikansi)
Leveys:  14,78 m
Syväys:  6,25 m
Koneteho:  purjeet
Miehistöä:  750
Aseistus
Aseistus:  90 tykkiä
HMS Neptune oli Britannian Kuninkaallisen laivaston vuonna 1756 vesillelaskettu Neptune-luokan 90-tykkinen toisen luokan linjalaiva.
Valmistus

Alus tilattiin 12. heinäkuuta 1750 Portsmouthin telakalta, missä  köli laskettiin 20. heinäkuuta 1750. Alus laskettiin vesille 8. joulukuuta 1756 ja valmistui 2. huhtikuuta 1757. Aluksen valmistuskustannukset olivat 39 692 puntaa ja 11,5 pennyä sisältäen varustamisen ja muutostyöt. Alus laskettiin uudelleen vesille 17. heinäkuuta 1757.
Palvelus

Alus otettiin palvelukseen marraskuussa 1756 päällikkönään Michael Everett. Alus oli vuonna 1757 vara-amiraali Sir Charles Knowlesin lippulaivana päällikkönään James Galbraight. Se osallistui Ile d'Aixin taisteluun 23. syyskuuta.
Alus siirrettiin tammikuussa 1777 reserviin Portsmouthissa ja muutettiin proomuksi heinäkuussa 1784. Alus oli vastaanottoaluksena vuodesta 1802 ja romutettiin lokakuussa 1816 Portsmouthissa.
Heikkonäköisyys

Heikkonäköisyys on arkipäivän toimia haittaava näköaistin heikkeneminen.
Heikkonäköisyys jaotellaan heikkonäköisyyteen ja vaikeaan heikkonäköisyyteen. Kyseessä on sokeutta lievempi ja huomattavasti yleisempi näkövamma. Heikkonäköisiksi ei määritellä ihmisiä, joiden näkökyky on silmälasien tai piilolinssien avulla normaali.
Heikkonäköisen näöntarkkuus on 0,05–0,3 normaalin tarkkuuden ollessa noin 0,8–2. Tiettyjen silmäsairauksien lisäksi heikkonäköisyydelle saattavat altistaa muun muassa ikääntyminen sekä A-vitamiinin puute ja aliravitsemus.
Maailman terveysjärjestön esittämän arvion mukaan maailmassa olisi tällä hetkellä noin 124 miljoonaa heikkonäköistä ihmistä.
Heikkopeikko

Heikkopeikko on vuosina 1975–1976 tehty suomalainen nukkeanimaatiosarja, jonka ohjasi Irja Ranin. Se oli ensimmäinen Yleisradion tuottama nukkeanimaatiosarja. Lapsille suunnattu sarja kertoo Peikkolassa asuvasta peikkoperheestä, jonka poika on nimeltään Heikkopeikko.
Sarja tehtiin TV1-kanavalle. Se käsittää yhdeksän jaksoa, joiden pituus vaihtelee kahdeksan ja kahdentoista minuutin välillä. Ensimmäiset viisi jaksoa esitettiin ensi kerran huhtikuussa 1976 ja jälkimmäiset neljä jaksoa tammikuussa 1977. Sarjan käsikirjoittivat Matti Kokkola sekä Aino ja Arvo Laitinen. Hahmojen ääniä esittävät Tapio Hämäläinen, Juha Mäkelä, Soila Komi, Martti Järvinen, Aila Arajuuri ja Matti Ranin. Yle on julkaissut koko sarjan DVD:llä vuonna 2014.
Hanazakari no Kimitachi e

| Hanazakari no Kimitachi e> 花ざかりの君たちへ |
| --- | --- |
Tyyli:  draama
Kestoaika:  54 min
Pääosissa:   Maki Horikita  Shun Oguri  Toma Ikuta 
Alkuperämaa:   Japani
Alkuperäiskieli:  japani
Verkko:   Fuji Television
Esitetty:  3. heinäkuuta 2007 – 18. syyskuuta 2007
Jaksoja:  12
Aiheesta muualla
Virallinen sivusto
IMDb
Hanazakari no Kimitachi e (jap. 花ざかりの君たちへ) on televisioyhtiö Fuji Televisionin esittämä japanilainen draamasarja. Sen päärooleissa ovat Maki Horikita, Shun Oguri ja Toma Ikuta.
Näyttelijät

| 0 | 1 | 2 |
| --- | --- | --- |
|  Maki Horikita  | … |  Ashiya Mizuki   |
|  Shun Oguri  | … |  Sano Izumi   |
|  Toma Ikuta  | … |  Nakatsu Shūichi   |
Aiheesta muualla

Viralliset kotisivut
Giubilanti d’amore fraterno

Giubilanti d’amore fraterno oli San Marinon kansallislaulu vuoteen 1894 asti. Tuolloin sen korvasi nykyäänkin käytössä oleva Inno Nazionale.
Aiheesta muualla

Kendall, David: San Marino to 1894 david.national-anthems.net. Arkistoitu 13.10.2007. Viitattu 25.1.2006. (englanniksi)
Heiko Scholz

| 0 | 1 | 2 |
| --- | --- | --- |

Henkilötiedot
Syntymäaika: 7. tammikuuta 1966 (ikä 58)
Syntymäpaikka: Görlitz, DDR
Pelipaikka: Keskikenttäpelaaja
Seura
Seura: TSV Germania Windeck
Tehtävä: päävalmentaja
Junioriseurat
1972–1978 1978–1982 1982–1984: BSG Dynamo Görlitz Dynamo Dresden ISG Hagenwerder
Seurat
| Vuodet | Seura | O (M) |
| 1984–1986 1986–1990 1990–1992 1992–1995 1995–1998 1998–1999 1999 1999–2000 | Chemie Leipzig Lokomotive Leipzig Dynamo Dresden Bayer Leverkusen Werder Bremen Fortuna Köln SG Wattenscheid Dresdner SC | 58 (15) 86 (2) 57 (8) 75 (5) 52 (2) 20 (0) 09 (0) 09 (0) |
Maajoukkue
| 1987–1990 1992 | DDR Saksa | 07 (0)  01 (0) |
Valmennusura
2003–2009 2005 2006 2010–: MSV Duisburg (apulaisvalmentaja) MSV Duisburg (vt. päävalmentaja) MSV Duisburg (vt. päävalmentaja) TSV Germania Windeck
 Seurajoukkueuran tilastot kattavat vain kansalliset sarjat.
Heiko Scholz (s. 7. tammikuuta 1966 Görlitz) on saksalainen entinen jalkapalloilija ja valmentaja. Hän toimii TSV Germania Windeckin päävalmentajana.
Scholz edusti urallaan sekä DDR:n maajoukkuetta että yhdistymisen jälkeen Saksan maajoukkuetta. Seuratasolla hän voitti Bayer Leverkusenissa Saksan cupin 1993 ja Lokomotive Leipzigissa DDR:n cupin 1987. Lisäksi Scholz pelasi cup-voittajien cupin finaalissa 1987. Kaikkiaan hän pelasi urallaan DDR-Oberligassa 137 ja Bundesliigassa 159 ottelua.
Pelaajauran jälkeen Scholz ryhtyi valmentajaksi. Hän on toiminut muun muassa MSV Duisburgin apuvalmentajana sekä useaan otteeseen seuran väliaikaisena päävalmentajana.
Heiko Schwartz

| Mitalit> Maa:   Saksa.Miesten vesipallo. Olympialaiset  | Mitalit> Maa:   Saksa.Miesten vesipallo. Olympialaiset  | Mitalit> Maa:   Saksa.Miesten vesipallo. Olympialaiset  | Maa:   Saksa> Miesten vesipallo. |
| --- | --- | --- | --- |
|  Hopeaa | Los Angeles 1932 | joukkuekilpailu |  |
| Pitkän radan EM-kilpailut  | Pitkän radan EM-kilpailut  | Pitkän radan EM-kilpailut  |  |
|  Hopeaa | Magdeburg 1934 | 4 × 200 m vapaauintiviesti |  |
Heiko Schwartz (21. syyskuuta 1911 Norden – 29. lokakuuta 1973 Sennestadt) oli saksalainen vesipalloilija, uimari ja olympiamitalisti. Hän sai Los Angelesin vuoden 1932 kesäolympialaisissa joukkueineen hopeaa vesipallossa. Vuoden 1936 kesäolympialaisissa Berliinissä Schwartz osallistui 100 metrin vapaauintiin.
Euroopan-mestaruuskilpailuissa Schwartz sai vuonna 1934 hopeaa 4 × 200 metrin vapaauintiviestissä.
Haarukkavaunu

Haarukkavaunu eli pumppukärry.
Haarukkavaunu (tai pumppukärry) on laite, jota käytetään esimerkiksi varastoissa ja jakelukuljetuksissa kuormalavojen ja erilaisten tavaroiden siirtelyyn. Laitteita on sekä käsikäyttöisiä että sähköisiä. Vastaavaan tarkoitukseen käytettävä ajettava laite on trukki.
Rakenne

Tyypillisen käsikäyttöisen haarukkavaunun kahden nostoaisan päässä on muoviset pyörät ja käyttäjän puoleisessa päässä kaksi suurempaa ohjauspyörää sekä hydraulisen pumpun kahva, jota käytetään myös vaunun ohjaukseen.
Käyttö

Haarukkavaunun nostoaisat työnnetään lavan alle, minkä jälkeen lava tavaroineen saadaan nostettua kahvaa pumppaamalla. Lavan irrottua alustasta ja painon siirryttyä haarukkavaunun päälle voidaan lava helposti kuljettaa toiseen paikkaan. Haarukkavaunun nostokyky on yleensä useista sadoista jopa tuhansiin kilogrammoihin.
Harri Jauhiainen

Harri Johannes Jauhiainen (s. 24. helmikuuta 1951 Joensuu) on aktiiviuransa päättänyt suomalainen aitajuoksija, joka edusti Heinolan Iskua.
Kalevan kisoista Jauhiainen saavutti 400 metrin aitajuoksusta hopeaa vuonna 1980 ja pronssia vuonna 1977. Viestijuoksun SM-kilpailuissa hän oli mukana voittamassa pronssia 4 x 400 metrin viestijuoksusta vuonna 1977. Ennätyksekseen pitkissä aidoissa Jauhiainen juoksi ajan 51,74 (1980). Virallisiin kilpailuihin hän ei ole osallistunut vuoden 1988 jälkeen.
Jauhiainen kilpaili myös vammaisurheilussa käsiamputoitujen sarjassa. Hän saavutti Paralympialaisista 1980–1988 eri juoksumatkoilta kuusi kultaa ja kaksi hopeaa sekä kiekonheitosta kaksi pronssia.
Hänelle myönnettiin Pro Urheilu -tunnustuspalkinto vuonna 2010.